**Технички информации за ангажманот**

**За ангажманот**

Аангажираниот за изработка на веб платформата е предвидено својот ангажман да го заврши помеѓу 01 ноември и 31 декември 2024. На располагање ќе му стојат ресурсите на Центар за истражување и анализи НОВУС и Медија Флеш, вклучувајќи го и проектниот тим. Со избраниот правен субјект/експерт ќе се одржи информативен состанок за проектот каде ќе се специфицира дизајнот и изгледот на веб платформата. Ангажираниот ќе биде исплатен по целосното завршување и по неговото одобрување од страна на донаторот на имплементација на веб-платформа за локални перспективи на европска интеграција, што ќе биде интегрирана на постоечкиот веб-сајт на **Медија Флеш -** <https://jugoinfo.mk/>.

**Потребни квалификации**

Правниот субјект или експертот треба да ги исполнува следните услови:

* Најмалку 5 години искуство со креирање на веб платформи
* Претходно искуство во соработка со граѓански сектор ќе се смета за предност.

**Очекувани резултати**

Обврски на експертот/правниот субјект е да се достават следните услуги:

* Развиена платформа за локални перспективи на европска интеграција, што ќе биде интегрирана на постоечкиот веб-сајт на **Медија Флеш -** <https://jugoinfo.mk/> усогласен со проектниот тим, според договорените рокови и насоките на нарачателот
* Корекции согласно со насоките и роковите дефинирани од нарачателот
* Тестирање (по потреба внесување на податоци и поддршка во администрирањето на веб страницата по барање на нарачателот)
* Обука на лицето што ќе ja администрира веб-страницата на платформата во која истата ќе биде изработена
* Основна техничка поддршка за времетраење на проектот
* Безбедносни мерки по потреба на нарачателот.

**Прилагодлив дизајн**

Потребно е да биде изградена со лесен, едноставен прилагодлив дизајн (responsive design) со што ќе се овозможи автоматска промена на структурата и големената на елементите од веб страната во зависност од уредот на кои се прикажуваат: мобилни телефони, таблети, лаптопи или десктоп.

**Google Analytics**

Во платформата потребно е да биде вградено поврзување со Google Analytics, со што ќе се овозможи преглед на статистики поврзани со посетеноста на веб-страницата.

**Search Engine Optimization (SEO)**

Во платформата потребно е да бидат вградени техники и препораки од веб-пребарувачите како што е Google, со цел постигнување на висок ранг во пребарувањата.

**Техничко одржување опфаќа:**

* Техничко одржување
* Дневен Back up на податоци
* Restore на податоци

**Во апликацијата потребно е да се содржани следните документи:**

* Финансиска понуда (документ во прилог, анекс 3)
* Портфолио од релевантни проекти изработени од правниот субјект или експертот

**Начин на аплицирање**

**На повикот имаат право да се пријават сите заинтересирани правни и физички лица.**

Ве повикуваме да ни доставите финансиска понуда според барањата и временска рамка во која би била изработена платформата до Центар за истражување и анализи НОВУС (ул.Васил Сурчев бр.56, 2400 Струмица) или скенирана на е-поштa contact@associationnovus.org. Како наслов на електронската порака наведете: „Апликација/Понуда за веб-платформа за локални перспективи на европска интеграција”. Документите во понудата доставени по е-пошта треба да се скенирани и со печат или потпис од одговорното лице/понудувачот (доколку е физичко лице).

Документацијата која се поднесува во копија треба да е заверена од понудувачот со печат и потпис од одговорното лице, со назнака „Верно на оргиналот“.

**Понудата треба да се достави не подоцна од 25.10.2024 година (петок), до 16:00 часот.**

Проектите финансирани од ЕУ се ослободени од сите давачки, даноци и такси, вклучувајќи го и данокот на додадена вредност (ДДВ). Оттаму, единечните цени кои вклучуваат ДДВ нема да бидат прифатени.

Сите понудувачи кои доставиле понуди и ги исполнуваат условите ќе бидат разгледани од страна на евалуционата комисија и соодветно известени.